Ricardo Samper

Ricardo Samper e Ibañez (Valentzia, 1881eko abuztuaren 25a - Geneva, Suitza, 1938ko urriaren 27a) espainiar abokatu eta politikaria izan zen.

1911-1920 bitartean Valentziako zinegotzia eta 1920-1923 bitartean alkatea izan zen. Primo de Riveraren diktadura hasi zenean kargutik kendu zuten. Espainiako Bigarren Errepublikaren garaian, 1931 eta 1933an diputatu hautatu zuten. Alejandro Lerrouxen gobernuan Industria eta Merkataritza Ministroa izan zen. 1934an, Alejandro Lerroux ordezkatu zuen gobernuko presidentzianRicardo Samper Biografiasyvidas.com . Hilabete batzuk geroago, kargua utzi zuen eta Estatu Ministro bilakatu zen. 1935eko apirilean gobernua guztiz utzi zuen.

1936an, Espainiako Gerra Zibila hasi orduko, Suitzara ihes egin zuen, eta han hil zen 1938an.

 Erreferentziak 

Kategoria:Valentziarrak
Kategoria:Espainiako gobernuburuak
Kategoria:Espainiako abokatuak
Kategoria:Valentziako frankismoaren erbesteratuak
Kategoria:Espainiako hargin beltzak
Kategoria:Genevan hildakoak